 Af-hayeenka wasaaradda Beeraha Sacad Muuse Cabdi oo isna halkaasi ka hadlay ayaa waxa uu tibaaxay in safarkan uu wasiirku hogaaminayaa daba socdo dedaalo wasaaraddu ku doonayso in dalka biyo qabatin laga sameeyo, waxaanu yidhi isaga oo arrimahaasi ka hadlaya Wasaaradda Beeruhu iyada oo ka duulaysa sidii loo kobcin lahaa wax-soosaarka dalka waxa ay ku dedaalaysaa sidii biyo qabatin loogu samayn lahaa bulshada, taasi oo muhiim weyn u leh wax soosaarka. 